लिड्स र सिटीबीच बराबरी
लिड्स युनाइटेडले सुदृढ पुनरागमन रच्दै शनिबार इंग्लिस प्रिमियर लिगमा म्यानचेस्टर सिटीलाई १–१ को बराबरीमा रोकेको छ । यो सिटीका व्यवस्थापक पेप ग्वार्डिओला र उनका लागि फुटबल प्रशिक्षणका प्रेरणा मार्सेलो बिएल्साबीचको खेल पनि थियो ।
लिड्स — लिड्स युनाइटेडले सुदृढ पुनरागमन रच्दै शनिबार इंग्लिस प्रिमियर लिगमा म्यानचेस्टर सिटीलाई १–१ को बराबरीमा रोकेको छ । यो सिटीका व्यवस्थापक पेप ग्वार्डिओला र उनका लागि फुटबल प्रशिक्षणका प्रेरणा मार्सेलो बिएल्साबीचको खेल पनि थियो ।एलान रोडमा भएको खेलमा सिटीले रहिम स्टर्लिङको गोलले १७औं मिनेटमा अग्रता लिएको थियो । रोडरिगो मोरेनाले दोस्रो हाफमा बराबरी गोल फर्काए ।यस्तै अर्को खेलमा कलुम विल्सनको दुई गोलमा न्युकासल युनाइटेडले बर्नर्लीलाई सेन्ट जेम्स पार्कमा ३–१ ले हरायो । बर्नलीको यो लगातार तेस्रो हार हो । क्लब अंकविहीन भएर लिग तालिकाको पुछारतिर छ । 